钦定古今图书集成/理学汇编/字学典/第154卷 > 《李之彦砚谱》 > 《诸州砚》
## 钦定古今图书集成/理学汇编/字学典/第154卷 > 《李之彦砚谱》 > 《诸州砚》

淄州金雀石，色绀青，声如金玉。又有青金石，叩之无
声，发墨。青州紫金石，状类端州西坑石，发墨过之。《吉
州》。〈阙二字〉县紫石，亦类西坑。登州驼基岛石，上有罗纹
金星。绛州角石，色如白牛角。归州“大沱石”，江水中石
也，止用于川峡人。宿州出乐石，润腻发墨，但无石脉。
万州有悬金崖石，又有磁洞石。洮河出绿石，性不
起墨，不耐久磨，牢山丹石，滑泽坚腻。古瓦砚，出相州
魏铜雀台，里人因掘土往往得之。虢州澄泥，唐人品
砚以为第一，今人罕用。泽州道人吕翁作澄泥砚，坚
重如石，手触辄生晕，上著“吕”字青。潍州石末砚，皆瓦
砚也，柳公权以为第一。当时未见歙石，以为上品耳。